Olen Annamari Brandão. Tervetuloa Sanaa naisilta -ohjelmaan.
Jaan tänään muutamia ajatuksia Jumalan äänen kuulemisesta.
Tuttu kohta "Minun lampaani kuulevat minun ääneni." -
oli Jeesuksen lupaus ja toteamus, mikä on Jumalan lapsille normaalia.
Uskon, että näinä päivinä ja aikoina -
sinun herkkyytesi kuulla Jumalan ääntä tulee kasvamaan.
Kykysi ottaa vastaan Isän kommunikointia tarkentuu.
Olemme ajassa, missä Hän haluaa lastensa tunnistavan -
Hänen äänensä monien hälyäänien seasta.
Hänen äänensä on maailmakaikkeuden rakkaudellisin, -
ihanin, hyvin lempeä, lempein ääni.
Samanaikaisesti hänen äänensä on anteeksipyytelemättömän voimallinen.
Tuolla äänellään Jumala loi koko maailmankaikkeuden.
Hänen äänellään Hän loi taivaan tähdet, maan.
Ihmisen kohdalla hän teki poikkeuksen, -
Hän ei vain puhunut, Hän otti kädet käyttöön ja käsillään muovasi ihmisen.
Se osoittaa, miten suurella rakkaudella Hän katsoo meitä ihmisiä.
Jos kertoisin samalla tavalla aviomieheni äänestä ja -
käyttäisin kaikkia adjektiiveja kuvailemaan hänen ääntään, -
ja jos laittaisin sinut väkijoukkoon tunnistamaan sen, -
et tunnistaisi, kuka hän sieltä on.
Minä taas voisin helpostikin kertoa "tuolla Robert on", -
siksi, että olen viettänyt hänen kanssaan aikaa, -
tunnistan hänen äänensä jopa hälyäänien keskeltä.
Jumala haluaa, että mekin tunnistaisimme Hänen ääntään.
Joku on sanonut sen näin, että Jumala on luonteensa puolesta, -
kun Hän on Sana, Hän puhuu jatkuvasti.
Hän haluaa meille kommunikoida.
Yksi ihanin tapa kuulla Hänen ääntään on -
lukea Hänen kirjoitettua ääntään.
Raamattu on Jumalan kirjoitettua ääntä muistiin kirjattuna.
Täältä voi löytää sen, mitä Isä haluaa sanoa.
Täältä saan kuulla, mitä Isä puhuu.
Jumala haluaa, että voimme kuulla Hänen ääntään itsellemme -
ja rohkaista toisia sillä mitä Hän sanoo jollekulle meidän kauttamme.
Tätä sanotaan profetoimiseksi, -
eli toiselle jakaa sitä, mitä Jumala on minulle antanut.
Tuo termi kuulostaa hienolta, että joskus ihminen hämmentyy.
Sinä osaat rohkaista, kuunnella Hänen ääntään ja jakaa sitä.
Yksi ihana kohta, Apt. 2:17, kertoo mitä tapahtui helluntaipäivänä -
ja mikä tulee viimeisinä päivinä täysin toteutumaan.
Siis kaiken ihmiskunnan, kaikkiin ihmisiin.
Tässä kerrotaan, että pienet pojat ja tytöt, nuoret ihmiset profetoivat.
Siellä sanotaan, että nuorukaisenne näkevät näkyjä.
Nuoret ihmiset näkevät profeetallisia näkyjä Jumalalta.
Ja "vanhuksenne uneksivat unia". Kaikki tämä on normaalia.
"... palvelijaini ja palvelijattarieni päälle -
minä niinä päivinä vuodatan Henkeni". Sekä miesten että naisten ylle, -
sosiaalisesta asemasta riippumatta, Hän vuodattaa Henkeään.
Hän teki sen helluntaipäivänä ja täyteys on tulossa näkyviin -
viimeisinä päivinä ennen kun Jeesus palaa.
Jopa pienet lapset kykenevät profetoimaan, -
eli kuulee Jumalan ääntä ja jakaa sen.
Pieni tyttöni, pari viikkoa sitten, teki niin että -
lasten kirkossa oli haastettu lapsia kuuntelemaan Jumalan ääntä -
ja kirjoittamaan tai piirtämään jollekin aikuiselle rohkaisua.
Eli kysyä Jumalalta kenelle viedä sen sanoman.
En tiennyt yhtään, mitä mun tyttö oli kirjoittanut yhdelle henkilölle.
Samana iltana tämä ihminen oli meillä kylässä.
Keskustellessa päädyin sanomaan hänelle -
"Jumala haluaa sanoa sinulle nämä kaksi asiaa".
Tunnistin Jumalan läsnäolon niiden 2 asian yllä.
Myöhemmin samana iltana sain tietää, että tyttöni oli kirjoittanut kirjeeseen
juuri ne samat kaksi asiaa.
Kyseinen henkilö sai saman päivänä aikana kahdelta henkilöltä -
pieneltä ja isolta tytöltä, samat rohkaisun sanat elämäänsä.
Mikä valtava vahvistus Jumalan rakkaudesta hänelle.
Jos koet, että tämä tuntuu etäiseltä tai on vaikea kuulla Jumalan ääntä, -
tai miten tunnistaa, mikä on Jumala, -
on hyvä tiedostaa, että Jumala on aina lastensa kanssa.
Hän ei poistu vaan on tässä. Meidän tehtävä on tulla tietoiseksi siitä, -
missä Hän liikkuu, miten Hän puhuu, -
mitä Hän on sanomassa ja tekemässä. Hän rakastaa kuiskata.
Jumala voisi jatkuvasti puhua niin, että laittaisi tehoäänet päälle -
ja ikään kuin huutaisi meille sen mitä haluaa sanoa tai -
Hän voisi käyttää upeita värikuvia joka kerta, valtavia avoimia näkyjä.
Useimmiten Jumala valitsee käyttää häivähdyksiä, ohi meneviä ajatuksia, -
jotakin tunnetta, mikä nousee tai joku ihminen tulee yhtäkkiä mieleen.
Tällaisia häivähdyksenomaisia kuiskauksia.
Ymmärrän, että syynä on se, että etäisyydeltäkin voi huutaa -
mutta kuiskauksen kuullakseen tarvitsee olla lähellä.
Jumala haluaa tuoda meidät läheisyyteen kanssaan.
Hän valitsee useimmiten kuiskata.
Ajattelen, että olet kuullut Jumalaa paljon enemmän -
kuin olet ymmärtänyt. Tämä on totta useimmista ihmisistä.
Haaste ei ole se, että Jumala puhuisi enemmän -
vaan haaste on oppi tunnistamaan, miten minä kuulen Hänen ääntään.
Vuosia sitten katselin tähtitaivaalle ja ihailin sitä upeaa avaruuden loistoa.
Tavallaan sinne taivaalle puhuin Isälle, "Voi, olet niin valtava. -
En pysty ymmärtämään, että avaruus on ääretön.
Sinä olet luonut tämän kaiken."
Jumala keskeytti sen "romanttisen hetken", kun ihailin Häntä.
Tunnistin Hänen äänensä sydämessäni.
Pyhä Henki sanoi "Minä olen tässä."
"Miksi huutelet sinne taivaalle?"
Tähän asemaan Jumala on meidät asettanut.
Kyllä, Isä on taivaassa, Jeesus on Isän oikealla puolella.
Hän on lähettänyt Pyhän Hengen. Hänestä puhutaan Apostolien teoissa.
Pyhä Henki asuu meissä. Hän on ikään kuin tutka tai GPS -
tai persoona, jonka kautta voimme ymmärtää, kuka Jumala on, -
mitä Hän ajattelee.
Jumala on tullut lähemmäs kuin kukaan muu.
Hän on tullut sydämiimme asumaan, ottaessamme Jeesuksen vastaan.
Hän rakastaa kertoa siitä, mitä Isä ajattelee ja tuntee, -
mitä Poika ajattelee ja tuntee. Minkälaisia asioista on tulossa.
Hän rakastaa jakaa siitä.
Tämä on suurin lahjamme, että saam- me kantaa Pyhän Hengen läsnäoloa.
Miten juuri sinä kuulet Jumalaa parhaiten?
Onko se silloin kun kuuntelet ylistysmusiikkia tai olet kuntosalilla -
tai ehkä silloin kun kävelet luonnossa? Itselleni se on tuo viimeinen.
Metsässä kävellessä melkein välittö- mästi kuulen Isän äänen selvästi.
Jumalan ääntä on helppo kuulla tuossa tilanteessa.
Luo tilaa sille, miten kuulet Jumalaa.
Erota aikaa kahdenkeskisille hetkille, jotta voit tarkentaa kykyäsi kuunnella.
Jumalan ääni on parasta, mitä meidän elämässä voi olla.
Lyhyesti vielä; Millaisella äänensävyllä Jumala puhuu?
On tärkeä ymmärtää, minkä takia äänensävy on hieman erilainen -
Vanhassa testamentissa kuin Uudessa.
Joskus ihmiset lukee VT:a ja häkeltyy, miksi Jumalan ääni -
on tuomiota ja kovuutta täynnä.
Onko se sama Jumala, joka puhuu Uuden liiton puolella?
Risti jakaa ihmiskunnan historian kahteen osaan.
Ennen ristiä synti oli erottanut ihmisen Jumalasta.
Synnin rajuus tuli paljastetuksi ristillä.
Siinä, mitä Jeesus kärsi meidän puolesta.
Kaikki Isän huudot Vanhan Testamentin aikana oli sitä, -
että "Palatkaa minun luokseni!" Niin räikeää oli Hänelle se, -
että synti tuli Hänen ja Hänen rakastamansa ihmiskunnan väliin.
Sen tähden meidän tulee katsoa Jumalan äänen kuulemista ja -
miten otamme vastaan Hänen ääntään Uuden liiton puolella.
Meidän tulee ymmärtää, millä puolen ristiä olemme.
Jeesus kertoi, Joh. 3:17, Hän ei tullut tuomitsemaan vaan pelastamaan.
Hänen äänensä on täynnä armoa ja totuutta.
Meidän tulisi pystyä ottamaan vastaan Jumalan ääntä ja jakamaan toisille.
Niin että niissä sanoissa on pelastava sanoma, ratkaisu.
Jumala ei ilmoita meille asioita osoittaakseen, mikä meissä on vialla.
Hän haluaa osoittaa sen kullan, mitä Hän näkee meissä.
Varoittaessaankin Hänen tarkoituksensa on nostaa meidät -
läheisyyteen ja puhua ratkaisuja tilanteisiin.
Jumalan äänensävy nähdään tai kuullaan oikealla tavalla -
ristin ymmärryksestä käsin.
Jeesus on tullut rohkaisemaan, rakentamaan ja -
tuomaan ihmisiä Jumalan läheisyyteen.
1. Kor. 14:3 kertoo, miten meidän tulisi jakaa toisille rohkaisua Jumalalta.
Siellä kerrotaan profetoimisen kolme tarkoitusta.
Profetian tulisi rakentaa, kehottaa ja lohduttaa.
'Rakentaa' voisi puhua siitä, että vahvistetaan toista.
Tehdään toinen tehokkaammaksi.
Kehottaminen liittyy inspiroimiseen ja rohkaisuun.
Lohduttaminen liittyy siihen, että nos- tetaan toista ylös. Annetaan lohtua.
Nämä profetian aspektit, rohkaisu Jumalan sydämeltä, -
tuhoaa vihollisen kolme voimallisinta asetta, mitkä ovat -
pelko, tuomio ja lannistuminen.
Profetia ja rohkaisun sanat Jumalalta ovat valtavia aseita -
tuhoamaan vihollisen työtä toisten ihmisten elämässä.
Tuomaan heille ymmärrystä siitä, millainen Jumala on, -
millaisena Jumala näkee heidät.
Kuuntele Isän ääntä, ota vastaan Hänen hyvän äänensä -
armoa ja totuutta, sitä mitä Hän haluaa jakaa.
Ja myös etsimään keinoja rohkaista mahdollisimman monia ympärilläsi.
Kiitos Pyhä Henki, että olet ilmestyksen ja viisauden henki.
Kiitos, että kosketat jokaista katsojaa.
Kiitos, että avaat korvia yhä enemmän, sydämiä ja silmiä, -
aistimaan, ottamaan vastaan, mitä haluat näyttää meille tässä ajassa.
Julistan profeetallista kuulemista ja näkemistä vahvistumaan -
jokaisen ihmisen elämässä.
Kiitos Herra, miten rakkaudella puhut meille, etkä koskaan jätä tai hylkää.
Jeesuksen nimessä, aamen.
Tekstitys: Annukka Eskola